सनातन संस्था, हिन्दू जनजागृति समिति, हिन्दू गोवंश रक्षा समिति, श्री शिवप्रतिष्ठान हिन्दुस्तान नाम के संगठनों के नाम आए हैं। इनमें से एक श्री शिवप्रतिष्ठान हिन्दुस्तान के मुखिया की तस्वीर प्रधानमंत्री मोदी के साथ भी है। ज़ाहिर है महाराष्ट्र एटीएस अपनी पेशेवर साख को लेकर कड़े इम्तहान से गुज़र रही है। उसके काबिल अफसरों पर सब निर्भर करता है कि वह झुके नहीं और तथ्यों को इस तरह रखे कि अदालत में साबित भी हो। बाकी राज्यों के पुलिस को महाराष्ट्र एटीएस से सीख लेनी चाहिए। कम से कम उन्होंने खुद को दांव पर तो लगाया। बाकी तो सर झुकाने में ही लगे हैं।